8. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 9872/1242 της 17 Μαρτ./15 Απρ. 1966  (ΦΕΚ Β΄ 219) Περί των όρων διατυπώσεων και περιορισμών καθ’ ους επιτρέπεται η παραγωγή και διάθεσις του συμπεπυκνωμένου γλεύκους χλωράς σταφίδος ελευθέρου εμπορίου ή χλωρών σταφυλών. Έχοντες υπ’ όψει: α)Την παρ. 4 του άρθρ. 3 του Α.Ν. υπ’ αριθ. 787/1948 «περί συμπληρώσεως, τροποποιήσεως και καταργήσεως ενίων διατάξεων των περί φορολογίας της Σταφιδίνης, γλυκόζης, οπωροσακχάρου, χαρουποσιροπίου, αμυλοσιροπίου, περί εμπορίου του οίνου και προστασίας της οινοπαραγωγής και περί φορολογίας του οίνου Νόμου», β)Τας υπ’ αριθ. 34251/10/12.1948 και 51870/6041/8/12.1.1964 ημετέρας αποφάσεις, αποφασίζομεν: Άρθρ.1.-1.Οι κατά την πρώτην περίοδον του εδάφ. β΄ της παρ. 2 του άρθρ. 3 του Α.Ν. 787/1948 δικαιούμενοι όπως παρασκευάζωσι συμπεπυκνωμένον γλεύκος εκ χλωράς σταφίδος ή χλωρών σταφυλών εις τα ειδικά Εργοστάσια αυτών (παραγωγής συμπεπυκνωμένου γλεύκους ή παρασκευής ειδών σακχαροπλαστικής και μαρμελάδων) ή εις Οινοποιεία αυτών, εφ’ όσον επιθυμούσι την συνέχισιν των εργασιών αυτών, οφείλουσιν ένα μήνα προ της 1 ης  Ιανουαρίου εκάστου έτους, ή ένα μήνα προ της ενάρξεως των εργασιών αυτών, όπως υποβάλωσιν εις το αρμόδιον Παράρτημα του Γ.Χ.Κ. αίτησιν περί χορηγήσεως ειδικής αδείας λειτουργίας εν η δέον να αναφέρωσι: α)Το ονοματεπώνυμον του υπευθύνου εργοστασιάρχου και το του, εν περιπτώσει απουσίας, αντιπροσώπου αυτού. β)Την πόλιν και την θέσιν εν η κείται το εργοστάσιον. γ)Τα ειδικά μηχανήματα τα χρησιμοποιούμενα δια την συμπύκνωσιν του γλεύκους μετά λεπτομερούς περιγραφής των διαφόρων μερών αυτών, καθώς και της λειτουργίας των, ήτοι τύπους αυτών, χωρητικότης λεκάνης εις λίτρα κλπ. δ)Τας εγκαταστάσεις, εναποθηκεύσεως του προοριζομένου προς συμπύκνωσιν γλεύκους ως και του παραγομένου συμπεπυκνωμένου γλεύκους. ε)Τας διατιθεμένας εγκαταστάσεις δι’ ων εξασφαλίζεται η τήρησις των όρων της καθαριότητος και υγιεινής. 2.Το Παράρτημα του Γενικού Χημείου Κράτους προβαίνει δι’ ενός Χημικού, εις την επαλήθευσιν των εν τη αιτήσει διαλαμβανομένων και υποβάλλει ταύτην εις το Γενικόν Χημείον του Κράτους μετά της εκθέσεως επαληθεύσεως, εις ην δέον απαραιτήτως να αναφέρηται και η γνώμη του ελέγξαντος Χημικού δια την χορήγησιν ή μη της αδείας, ίνα τούτο αποφασίση τελικώς. 3.Το Γ.Χ.Κ. εφ’ όσον συντρέχουσι προς τούτο αι νόμιμοι προϋποθέσεις χορηγεί την άδειαν λειτουργίας του εργοστασίου ή Οινοποιείου του αιτουμένου προς παρασκευήν συμπεπυκνωμένου γλεύκους. Η ισχύς της αδείας ταύτης άρχεται από της 1 ης  Ιανουαρίου ή από της ημέρας της εκδόσεώς της μέχρι της 31 Δεκεμβρίου του αυτού έτους. Άρθρ.2.-Η κατά το άρθρ. 1 άδεια παρασκευής συμπεπυκνωμένου γλεύκους χορηγείται υπό του Γ .Χ.Κ. εφ’ όσον τα οικεία εργοστάσια ή Οινοποιεία των αιτουμένων είναι εφωδιασμένα δι’ ειδικών μηχανημάτων συμπυκνώσεως υγρών (λειτουργούντων είτε υπό κενόν ή δια θεσμού ξηρού αέρος κατ’ αντιρροήν καταιονιζομένου γλεύκους κλπ.) αποκλειομένων των λεβήτων των θερμαινομένων απ’ ευθείας δια γυμνής φλογός και κέκτηνται εντός της περιοχής τούτων τας απαραιτήτους εγκαταστάσεις εναποθηκεύσεως του προοριζομένου προς συμπύκνωσιν γλεύκους, ως και του παραγομένου συμπεπυκνωμένου τοιούτου. Άρθρ.3.-1.Οι διαθέτοντες Εργοστάσια παραγωγής σταφιδίνης, γλυκόζης, οπωροσακχάρου, χαρουποσιροπίου και αμυλοσιροπίου και επιθυμούντες όπως εις τα συμπυκνωτικά αυτών μηχανήματα, συμπυκνώσωσι γλεύκος εκ χλωράς σταφίδος του ελευθέρου εμπορίου ή εκ χλωρών σταφυλών δέον όπως υποβάλωσι προς το Γ .Χ.Κ. αίτησιν περιλαμβάνουσαν: α)Το ονοματεπώνυμον του υπευθύνου Εργοστασιάρχου και το ονοματεπώνυμον του αντιπροσώπου αυτού δια την περίπτωσιν απουσίας του πρώτου. β)Την πόλιν και την θέσιν εν η κείται το Εργοστάσιον. γ)Τα διατιθέμενα ειδικά συμπυκνωτικά μηχανήματα. δ)Τους διατιθεμένους χώρους δια την προσωρινήν εναποθήκευσιν του γλεύκους εκ χλωράς σταφίδος ή εκ χλωρών σταφυλών, ως και του παραχθησομένου συμπεπυκνωμένου γλεύκους. ε)Το ποσόν του γλεύκους και τον βαθμόν Μπωμέ αυτού, το οποίον προτίθεται να συμπυκνώση και τον βαθμόν Μπωμέ τον οποίον θα έχη το παραχθησόμενον. ς)Το χρονικόν διάστημα το απαιτούμενον δια την συμπύκνωσιν του γλεύκους. 1.Το Γ.Χ.Κ. δι’ αποφάσεώς του χορηγεί την αιτουμένην άδειαν συμπυκνώσεως και ορίζει δια ταύτης τα ληπτέα μέτρα δια την εξασφάλισιν των συμφερόντων του Δημοσίου, έτι δε και την χρονικήν διάρκειαν της ισχύος της αποφάσεώς του ταύτης. (Μετά την σελ. 334(α) Σελ. 334,01 288-069 Φορολογία αμυλοσιροπίου, σταφιδίνης κ.λπ. 28.Ζ.α.8 Άρθρ.4.-Το παραγόμενον συμπεπυκνωμένον γλεύκος το διατιθέμενον εις το εσωτερικόν ή προοριζόμενον δι’ εξαγωγήν εις αλλοδαπήν δύναται να είναι πυκνότητος ανωτέρας των 33 Μπωμέ αλλά δέον να μη περιέχη ουσίας απαγορευομένας υπό του Νόμ. 3501/1928 και να μην είναι εξουδετερωμένον εν όλω είτε εν μέρει, να μην έχει υποστή οιανδήποτε αλλοίωσιν, να είναι καθαρόν και απηλλαγμένον πάσης φύσεως ακαθαρσιών και να πληροί και τους δι’ αποφάσεων του Ανωτάτου Χημικού Συμβουλίου καθοριζομένους εκάστοτε όρους. Άρθρ.5.-1.Οι Εργοστασιάρχαι παραγωγής συμπεπυκνωμένου γλεύκους δέον να υποβάλωσιν εντός 10 ημερών από της λήξεως εκάστου μηνός εις το εποπτεύον το εργοστάσιόν των Παράρτημα του Γενικού Χημείου του Κράτους δήλωσιν εις διπλούν εξηγμένην εκ των κατά τον προηγούμενον μήνα εργασιών των, συντασσομένην επί ειδικού εντύπου, υπό του Γενικού Χημείου του Κράτους καθοριζομένου και περιλαμβάνουσαν: α)Τα εις την αρχήν εκάστου μηνός, ον αφορά η δήλωσις υπάρχοντα υπόλοιπα εκ του προηγουμένου μηνός γλεύκους μετά του Μπωμέ εις 15%, της εις σάκχαρον περιεκτικότητος αυτών (Πίνακες Σταματελάκη) και τα περιεχόμενα συνολικά σάκχαρα, τα εντός του αυτού μηνός εισαχθέντα ποσά γλεύκους προοριζομένου δια την παραγωγήν συμπεπυκνωμένου τοιούτου και τα καθ’ όλον τον μήνα χρησιμοποιηθέντα ποσά του γλεύκους τούτου δια παραγωγήν συμπεπυκνωμένου γλεύκους μετά του αντιστοίχου Μπωμέ, της εις σάκχαρον περιεκτικότητος και τα περιεχόμενα συνολικά σάκχαρα. β)Τα εις το τέλος του μηνός υπόλοιπα γλεύκους μετά των ως άνω στοιχείων. γ)Το καθ’ όλον τον μήνα παραχθέν συμπεπυκνωμένον γλεύκος και το διατεθέν τοιούτον (κεχωρισμένως το διατεθέν εις το εμπόριον από το διατεθέν δια τας ιδίας χρήσεις του Οινοποιείου π.χ. αναμίξεις) ως και το εν τω εργοστασίω εις το τέλος του μηνός υπάρχον υπόλοιπον αυτού μετά των ως άνω στοιχείων. Το Παράρτημα του Γενικού Χημείου του Κράτους εις ο υπεβλήθη η κατά το παρόν άρθρον δήλωσις προβαίνει εις την εξέλεγξιν της δηλώσεως ταύτης και επιφέρει τας τυχόν δεούσας διορθώσεις και συμπληρώσεις επί της δηλώσεως ταύτης, μεθ’ ο υποβάλλει ταύτην δεόντως τεθεωρημένην εις το Γενικόν Χημείον του Κράτους. 2.Οι εργοστασιάρχαι παραγωγής συμπεπυκνωμένου γλεύκους προκειμένου να διαθέσωσι τούτο εις το εμπόριον δέον προηγουμένως να αιτήσωσι και να λάβωσι άδειαν μεταφοράς τούτου. Σελ. 334,02 288-070 Η άδεια αύτη εκδίδεται υπό του αρμοδίου Παραρτήματος του Γενικού Χημείου του Κράτους, εκ τριπλοτύπου βιβλίου έχοντος τον υπό του Γενικού Χημείου του Κράτους καθοριζόμενον τύπον, περιλαμβάνει δε το ονοματεπώνυμον του αποστολέως και το του παραλήπτου, τον αριθμόν και είδος των δοχείων των περιεχόντων το μεταφερόμενον συμπεπυκνωμένον γλεύκος, το μικτόν και καθαρόν βάρος αυτού εις χιλ/μα, ως και το αντιστοιχούν ποσόν εις λίτρα, το Μπωμέ εις 15 ο C, την εις σάκχαρον περιεκτικότητα αυτού, τα συνολικά περιεχόμενα σάκχαρα ως και τον τόπον του προορισμού του. Το εν στέλεχος της αδείας ταύτης παραμένει εις την εκδούσαν ταύτην Αρχήν, τα έτερα δύο παραδίδονται εις τον ενδιαφερόμενον εξ ων το εν τηρείται παρ’ αυτού ως δικαιολογητικόν της γενομένης εξαγωγής εκ του εργοστασίου, το δε έτερον συνοδεύει το μεταφερόμενον συμπεπυκνωμένον γλεύκος και παραδίδεται εις τον παραλήπτην του. Εις την κατά το παρόν άρθρον μηνιαίαν δήλωσιν δέον να επισυνάπτεται πίναξ εμφαίνων αναλυτικώς και κατά χρονολογικήν σειράν συμφώνως προς τας ληφθείσας αδείας μεταφοράς. α)Την επωνυμίαν του εργοστασίου εξ ου προέρχεται το διατεθέν γλεύκος, ο αριθμός και η χρονολογία της αδείας μεταφοράς αυτού, το εκδόσαν την άδειαν ταύτην Παράρτημα Γενικού Χημείου Κράτους. β)Το ποσόν του διατεθέντος γλεύκους. γ)Το Μπωμέ του διατεθέντος γλεύκους την εις σάκχαρον περιεκτικότητα αυτού και τα περιεχόμενα εις αυτό συνολικά σάκχαρα. δ)Το πρόσωπον και ο τόπος αποστολής του διατεθέντος γλεύκους. Άρθρ.6.-Αι υπ’ αριθ. 34251/10.12.1948 και 51870/6041/8.12.1964 (Εγκλ. Γ.Χ.Κ. 11/1949 και 2/1965) ημέτεραι αποφάσεις καταργούνται. Η ισχύς της παρούσης δημοσιευθησομένης δια της Εφημερίδος της Κυβερνήσεως άρχεται από της δημοσιεύσεώς της. 28.Ζ.α.8 Φορολογία αμυλοσιροπίου, σταφιδίνης κ.λπ. 